**Informare privind infecţiile acute respiratorii şi gripa**

Săptămânile 42 şi 43 (22-28 oct. 2012)

Din datele Centrului Naţional de Supraveghere şi Control al Bolilor Transmisibile şi ale Centrului Naţional de Gripă din INCDMI Cantacuzinoreiese că în săptămâna 43 din 2012, în România nu s-a înregistrat activitate a gripei.

În săptămâna 43 au fost raportaţi 10 pacienţi cu afecţiuni compatibile cu gripa „*influenza-like illnesses ILI*” (din sistemul de supraveghere sentinelă ILI), de la aceştia s-au recoltat probe, iar testele au fost negative pentru virusul gripal.

În săptămâna 43 au fost raportate 4.939 cazuri ARI (acute respiratory infections), (736 cazuri ARI la 100.000 locuitori, mai mult cu 2,2% decât în aceeaşi săptămână din 2011, însă sub nivelul de bază pentru alertă de 882⁰/₀₀₀₀). Incidenţa ARI din judeţele Satu Mare, Harghita, Sibiu şi Argeş depăşeşte cu o abatere standard media pe ţară.

**Centrul European pentru Prevenirea şi Controlul Bolii (ECDC)** menţionează că toate cele 25 ţări care au raportat la ECDC în săptămâna 42 au avut o intensitate joasă a activităţii gripei, iar 17 ţări au raportat că gripa nu a avut răspândire geografică.

Din 281 probe recoltate prin sistemul de supraveghere sentinelă din 20 ţări, 3 probe au fost pozitive pentru virusul gripal tip B (Franţa, Irlanda şi Spania). Din sistemul de supraveghere non-santinelă au fost 31 probe pozitive: 25 probe pozitive pentru virusul gripal tip A şi 6 probe pozitive pentru virusul gripal tip B. In Spania s-a raportat un caz de infecţie respiratorie acută severă - SARI – care s-a confirmat pentru virusul gripal A(H3).

În timpul săptămânii a 42-a a sezonului de gripă 2012-2013 transmiterea gripei în Europa a rămas la nivele joase.

**Biroul European al Organizaţiei Mondiale a Sănătăţii** menţionează în *Buletinul electronic săptămânal* **„*EuroFlu”*** că în săptămâna 42 activitatea gripală a fost la nivele joase în toate cele 53 ţări ale regiunii europene OMS.

Toate cele 14 ţări care au comunicat un nivel prag de alerta pentru gripă, au raportat că activitatea gripală (ILI şi ARI) a fost sub nivelul prag calculat pentru alertă.

Franţa, Islanda, Lituania, Norvegia, Polonia, Slovacia, Suedia, Anglia şi Uzbekistan au raportat răspândire geografică sporadică, restul ţărilor raportând lipsa răspândirii geografice. Armenia, Belarus şi Kazahstan au raportat tendinţă crescătoare.

În săptămâna 42 au fost analizate 510 probe santinelă fiind detectate 40 probe pozitive pentru virusul gripal: 29 tip A şi 11 tip B. 13 probe au fost subtipate: 9 au fost A(H3) iar 4 A(H1)pdm09.

La cele 75 cazuri SARI raportate până în prezent nu s-a detectat virusul gripal.